Galwesigeth yegheswith unys

Galwesigeth yegheswith unys yw an hanow res dhe niver a alwesigethow yegheswith a brof res a servisyow diagnosek, teknegel, dyghtyansek, ha skoodhyans ow tochya yegheswith, hag yth yw dyffrans dhe barkyow medhegneth dens, medhegneth, methya ha farmassy.

An galwesigethow a gomprehend:

 Therapydhyon Lymnans          - usys dhe hwithra materyow kepar ha kaletterow emocyonal po evredhderow dyski.
 Therapydhyon Drama              - usys yw gwari rann, movyans ha lenna hwedhlow avel mayn rag therapi bresek.
 Therapydhyon Ilow                  - usys yn awenus dhe weres usyoryon an servis dhe fasya kaletterowsocyal, emocynal po fisegel.
 Podiatrydhyon                         - aga hwans yw dhe ymkressya anserghogeth tus der weres gwellhe aga gwayadowder.
 Dietegydhyon                          - i a dhiagnos, musura ha dyghtya materyow diet ha megyans dre avonsya omwodhvos yeghes.
 Therapydhyon galwansus       - i a vusur ha dyghtya tus usi owth omdowl hwelyow pub dydh drefen kaletterow yeghes breus ha fisegel.
 Gweythoryon Asran Leuvvedhegneth - an re ma a ober dell yw usys yn leuvvedhegva ryb leuvvedhogyon, anesthegydhyon hag erel.
 Orthoptydhyon                        - Orthoptydhyon a dhiagnos ha dyghtya kudynnow hag a effeyth fatel wra kesweythyow an lagas displegya.
 Osteopathys                           - Osteopathys a vusur, diskudha ha dyghtya tus dre waya, tenna ha leuvdosa keherow ha mellow.
 Paramedhogyon                     - Paramedhek a brof dyghtyans avonsys yn gweythyow goredhom medhegel ha studhyow traumatek.
 Prosthetydhyon hag Orthotydhyon  - Prosthetydhyon hag orthotydhyon a ober dhe dreusfurvya bewnans usyoryon servis ha gwellhe aga gallos dhe waya yn frank.
 Fysiotherapydhyon                 - Towl fysiotherapydh yw astiveri po gwellhe gwayans ha gweythres pan wrello den kavos shyndyans.
 Therapydh kowsans ha yeth        - I a brof skoodhyans gans kewsel, yeth, lev, keskows, dybri, eva ha lenki. 
 Radyografyor diagnostek        - Radyografyor diagnostek a wra devnydh a deknologieth dhe vires a-ji dhe gorfow usyoryon servis rag konvedhes kaws an kleves.
 Radyografyor dyghtyansek     - Radyografyor dyghtyansek yw den galwesik a wra devnydh a radyodyghtyans rag diagnosa ga gwitha usyoryon servis neb a wodhev kanker.